KTC เด้งแรง 6% ลุ้นกำไร Q1 แตะ 1.8 พันล้าน รับสินเชื่อโตดี ท่องเที่ยวฟื้น-เลือกตั้งหนุน
KTC เด้งแรง 6% ลุ้นกำไรไตรมาส1/66 แตะ 1.8 พันล้าน รับสินเชื่อโตดี ท่องเที่ยวฟื้น-เลือกตั้งหนุน โบรกแนะซื้อเคาะเป้า 68 บาท
KTC เด้งแรง 6% ลุ้นกำไร Q1/66 แตะ 1.8 พันล้าน รับสินเชื่อโตดี ท่องเที่ยวฟื้น-เลือกตั้งหนุน โบรกแนะซื้อเคาะเป้า 68 บาท
7 เม.ย. 2566

ผู้สื่อข่าวรายงานว่า วันนี้(7เม.ย.66) บริษัท บัตรกรุงไทย จำกัด (มหาชน) หรือ KTC ณ เวลา 16 :22 น. อยู่ที่ระดับ 55.50 บาท บวก 3.25 บาท หรือ 6.22% ราคาสูงสุด 55.50 บาท ราคาต่ำสุด 52.75 บาท ด้วยมูลค่าซื้อขาย 272.79 ล้านบาท

บล.ดาโอ ระบุในบทวิเคราะห์ว่า KTC แนะซื้อเป้า 68.00 บาท ประเมินกำไรสุทธิไตรมาส 1/66 ที่ 1.8 พันล้านบาท  โต 6% เทียบช่วงเดียวกันของปีก่อน และโต 11%  เทียบไตรมาสก่อนหน้า
โดยกำไรเพิ่มขึ้นเทียบช่วงเดียวกันของปีก่อนจากสินเชื่อที่ขยายตัว ดีต่อเนื่อง โดยเฉพาะภายหลังกิจกรรมทางเศรษฐกิจที่กลับมาดีขึ้น ทำให้จัดหา สมาชิกใหม่ได้เพิ่มขึ้น ขณะที่ credit cost จะสูง เพื่อรองรับการตัดจำหน่ายหนี้ สูญที่เพิ่ม และให้ NPL ทรงตัวที่ 1.8%
ด้านกำไรสุทธิเพิ่มขึ้นเทียบไตรมากสก่อนหน้า จากค่าใช้จ่ายสำรองลดลงตามสินเชื่อที่หดตัวเป็นปกติฤดูกาล ทั้งนี้ยังคง ประมาณการกำไรสุทธิปี 2566 ที่ 7.8 พันล้านบาท  โต 10% เทียบช่วงเดียวกันของปีก่อน
ราคาหุ้น underperform SET ลดลง 7% ในช่วง 3 เดือนที่ผ่านมา จากความกังวล ต่อต้นทุนทางการเงินที่เพิ่มขึ้น และ NPL ที่สูง ทั้งนี้คงแนะนำ “ซื้อ” จาก สินเชื่อที่จะขยายตัวดี รวมทั้งระยะสั้นจะได้ผลบวกจากการใช้จ่ายที่จะเพิ่มขึ้นอยู่ ในระดับสูง ในช่วงฤดูกาลท่องเที่ยวไทย และการเลือกตั้ง ทั้งนี้ได้ศึกษาราคาหุ้น KTC ช่วง +/- 2 เดือนช่วงเลือกตั้ง ตั้งแต่ IPO ปี 2545 พบว่าราคาหุ้นจะ outperform SET เฉลี่ยที่ 3.5%